ஆற்றுப்படைகளில் ஒவ்வொன்றிலும் பற்பல சிறப்புகள் இருப்பினும், சிறுபாணாற்றுப்படையில் இடம் பெறுகின்ற நல்லியக்கோடனின் சிறப்புகள் தனிச்சிறப்பு வாய்ந்ததாகக் கருதப்படுகிறது. இம்மன்னன் குறுநில மன்னனாயினும், கடையேழு வள்ளல்களைவிட மூவேந்தர்களைவிட வண்மைச்சிறப்பு உடையவனாகவும், வீரமும், ஈரமும், நிறைந்தவனவாகவும் விளங்கி உள்ளான் என்பது தெளிவாகிறது இத்தகைய சிறப்புகளைக் கொண்டதால்தான் அறிஞர் தமிழண்ணல் இந்நூலை ‘வரலாற்றுச் சமுதாயப் பாட்டு’ என்று சிறப்பித்துப் போற்றுகிறார்.